Diari Oficial de la Generalitat Valenciana


Sumari del DOGV 4029, del 26-06-2001 (2001/6050)

ACORD de 31 de maig de 2001, de la Comissió Territorial d'Urbanisme de València, relatiu a l'expropiació de terrenys pel procediment de taxació conjunta, de l'àrea de reserva per a la constitució de patrimoni públic de sòl industrial en el parc industrial Rei Joan Carles I, situada en els municipis d'Almussafes i Picassent.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4029

Data del DOGV
:   26-06-2001

Secció del DOGV
:   V. ALTRES ANUNCIS - F) EXPROPIACIONS

Número del document
:   2001/6050


Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 31 de maig de 2001, de la Comissió Territorial d'Urbanisme de València, relatiu a l'expropiació de terrenys pel procediment de taxació conjunta, de l'àrea de reserva per a la constitució de patrimoni públic de sòl industrial en el parc industrial Rei Joan Carles I, situada en els municipis d'Almussafes i Picassent. [2001/M6050]
  
Vist l'expedient remés per la Conselleria d'Indústria i Comerç relatiu a l'expropiació de terrenys pel procediment de taxació conjunta, de l'àrea de reserva per a la constitució de patrimoni públic de sòl industrial en el parc industrial Rei Joan Carles I, situada en els municipis d'Almussafes i Picassent, i de conformitat amb els següents:
  
Antecedents de fet
  
1. L'expedient es va sotmetre a informació pública mitjançant la publicació de la Resolució de 13 de novembre de 2000, del conseller d'Indústria i Comerç en el Diari Oficial de la Generalitat Valenciana, Butlletí Oficial de la Província de València, diari Las Provincias i notificació individualitzada a cada un dels propietaris afectats, i van ser informades per l'administració actuant les al·legacions presentades.
  
2. El projecte consta de plans en els quals es determina l'àmbit territorial, fixació raonada del preu del sòl i fulls de preu just individualitzats de cada finca, per la qual cosa està complet i compleix el que estableix l'article 135 del Text Refós de la Llei del Sòl de 1976.
  
3. Almussafes té el Pla General aprovat definitivament per la Comissió Territorial d'Urbanisme de València, en sessió de 29 de març de 1994, i Picassent, el planejament general aprovat pel mateix òrgan, en sessió de 29 de setembre de 1998.
  
El Pla Especial per a la Delimitació de l'Àrea de Reserva per a la Constitució de Patrimoni Públic de Sòl Industrial per a l'Ampliació del Parc Industrial Rei Joan Carles I, va ser aprovat definitivament per Resolució del conseller d'Obres Públiques, Urbanisme i Transports de 26 d'octubre de 2000.
  
4. L'objecte de l'expedient és l'expropiació pel procediment de taxació conjunta d'una superfície de 777.515 m2 de sòl no urbanitzable, que coincideix amb àrea de reserva a què es refereix el fonament anterior.
  
Els terrenys s'ubiquen a l'oest del parc industrial Rei Joan Carles I i situats en els termes municipals d'Almussafes i Picassent.
  
Són promotors de l'actuació la Generalitat Valenciana -a través de la Conselleria d'Indústria i Comerç- i les administracions municipals implicades, segons conveni redactat a l'efecte.
  
L'execució material d'aquesta està delegada per la Conselleria d'Indústria i Comerç a l'empresa pública Sepiva.
  
5. Durant la tramitació de l'expedient s'ha sol·licitat un informe, amb data 14 de maig de 2001, al Servei de Contractació i Expropiacions de la Conselleria d'Obres Públiques, Urbanisme i Transports i al Centre de Gestió Cadastral i Cooperació Tributària del Ministeri d'Economia i Hisenda.
  
Fins a la data s'ha rebut únicament l'informe de caràcter desfavorable, emés pel Centre de Gestió Cadastral i Cooperació Tributària del Ministeri d'Economia i Hisenda de 17 de maig de 2001, que concreta, entre d'altres coses, el següent:
  
Els criteris de taxació del sòl del projecte que s'informa són els indicats en la Llei 6/1998, de 13 d'abril, sobre règim del sòl i valoracions, no obstant això, els criteris generals de valoració de les construccions es basen en l'article 63 del TRLS de 1992, expressament derogat per la vigent Llei 6/1998 mencionada.
  
Les construccions, igual que es fa en el projecte que s'informa, amb les obres, les instal·lacions, les plantacions i els arrendaments existents, s'han de valorar de conformitat amb l'article 31 de la vigent Llei del Sòl.
  
Fonaments de dret
  
1. L'expedient ha tramitat de conformitat amb el que estableix l'article 138 i següents del Text Refós de la Llei del Sòl de 1976, per la qual cosa s'han complit les garanties procedimentals exigibles.
  
2. L'expedient està complet, amb la qual cosa es compleix el que estableix l'article 202 del Reglament de Gestió Urbanística.
  
3. El criteri de valoració aplicat al sòl no urbanitzable afectat és l'establit en l'article 26 de la Llei 6/1998, sobre règim del sòl i valoracions, és a dir, a partir de la comparació valors de finques anàlogues i a través de la capitalització de les rendes reals o potencials del sòl.
  
Les plantacions, els sembrats, les obres i les instal·lacions existents en el sòl es consideren com a millores permanents, la valoració dels quals s'integra en la determinació del valor del sòl, tal com estableix l'article 31 del text estatal.
  
Les construccions existents es valoren amb independència del sòl, que segueix la normativa cadastral, de conformitat amb el que estableix el mencionat article 31 de la Llei 6/1998.
  
4. En relació amb l'informe emés pel Centre de Gestió Cadastral i Cooperació Tributària del Ministeri d'Economia i Hisenda de 17 de maig de 2001, cal mencionar que, amb data 29 de maig de 2001, ha tingut entrada en el registre d'aquesta comissió la documentació complementària, que concreta que les al·lusions que es realitzaven als articles 63 i 65 del TRLS, constitueixen un error, ja que si no hi ha altre remei, la valoració de les construccions es realitza de conformitat amb les normes 11, 12, 13 i 14 del Reial Decret 1.020/1993, sobre valoració cadastral de béns immobles, tot això de conformitat amb les determinacions de la Llei 6/1998, sobre règim de sòl i valoracions.
  
5. La Comissió Territorial d'Urbanisme és l'òrgan competent per a resoldre sobre l'aprovació dels expedients d'expropiació pel procediment de taxació conjunta, de conformitat amb el que estableix l'article 202.6 del Reglament de Gestió Urbanística i l'article 10.D del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en sessió de 31 de maig de 2001, acorda:
  
Primer
  
Aprovar definitivament la taxació conjunta de l'àrea de reserva per a la constitució de patrimoni públic de sòl industrial en el parc industrial Rei Joan Carles I situada en els municipis d'Almussafes i Picassent.
  
Segon
  
Aprovar les valoracions de béns i drets que s'han d'expropiar.
  
Tercer
  
Declarar la urgent ocupació dels béns i els drets afectats.
  
Contra el present acord, que no posa fi a la via administrativa, quant al punt 3, es podrà interposar recurs d'alçada, davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això sense perjuí que es puga exercitar qualsevol altre recurs que s'estime oportú.
  
Respecte dels punts 1 i 2 no es pot interposar cap recurs ja que es tracta d'actes de tràmit que no donen lloc a la impossibilitat de continuar un procediment ni produeixen indefensió.
  
Així mateix, procedeix notificar el present acord als interessats titulars de béns i drets que figuren en el projecte d'expropiació, acompanyat de còpia del full de preu just aprovat i se'ls significa que, en el termini de 20 dies hàbils següents al de recepció d'aquesta notificació, podran manifestar per escrit davant d'aquesta Comissió Territorial d'Urbanisme la seua disconformitat amb la valoració establida en l'expedient aprovat. Si en aquest termini, els interessats no formulen oposició a la valoració, s'entendrà acceptada la que es fixa en l'acte present d'aprovació de l'expedient, i s'entén determinat el preu just definitivament i de conformitat. Dels fulls d'apreciació impugnats es donarà trasllat per aquesta comissió, junt amb l'expedient, al Jurat Provincial d'Expropiació Forçosa de València.